Mühlen
Mühlen, ka zur Mühlen, varem tor Molen ja thor Moelen on Eestimaalt pärit aadlisuguvõsa. Zur Mühlenid olid 1792. aastast Saksa-Rooma riigiaadel, 1797. aastast immatrikuleeriti Liivimaa, 1824. aastast Eestimaa, 1845. aastast Kuramaa ja 1865. aastast Saaremaa rüütelkonda. Suguvõsa esiisa oli Hermann thor Moelen (umbes 1505-1559), keda mainitakse Tallinnas tegutsevana 1532/33. Suguvõsale kuulusid eri aegadel Eesti alal nt Muraste mõis, Vahastu mõis, Eistvere mõis.